Lagle on üks neid inspireerivaid naisi, kelle tegutsemistahe ja sära on lausa nakkavad. Näib, et kõik, mis ta käsile võtab, saab mõnusa hoo sisse. Temaga kohtudes on tunne, kuidas saad justkui energialaksu ning soovid isegi rohkem teha ja jõuda. Pealtnäha võiks ju arvata, et tegemist on lihtsalt noore ja ilusa naisterahvaga nagu iga teine, kuid lähemal tutvusel võid avastada, et ilusa pealispinna all on peidus lisaks veel ka kirglik tervisesportlane ja põnevatest seiklustest tulvil reisisell, kellega juttu jätkub kauemaks. Märkimisväärse saavutustena võiks esile tuua viis täispikka maratoni, mis on lisaks kodumaale viinud jooksusammud ka Firenzesse ja Helsingisse. Lagle ise nimetab seda aga tagasihoidlikult poisikese staatuseks maratonijooksjate seas. Ehkki olgem ausad, enamik meist ei jõua ühegi maratoni läbimiseni oma elu jooksul ning ma ise olen näiteks unistanud, et kui läbiks kasvõi poolmaratoni, siis oleks see juba saavutus omaette. Lagle on lisaks veel jõudnud reisida pea kõigil kontinentidel kui välja jätta Antarktis ja Lõuna-Ameerika. Kas ei tekita mitte juba tuhinat isegi midagi uut ja põnevat ette võtta või soovi iseennast ületada? Inspireerivatelt inimestelt on alati põnev uurida, mis neid omakorda inspireerib. Seetõttu vestlemegi teemadel, mis on see, mis kosutab hinge ja paneb silmad särama.
#000002
Kui rääkida pisut lähemalt unustamatutest reisielamustest, siis kõige kustumatuma mulje on Laglele jätnud Uus-Meremaa, kuna tegemist on tõelise loodussõprade paradiisiga. Suhteliselt väikesel pindalal leiab pea kõik vaatamisväärsused, mida maailmas üldse näha võib. Isegi mäed ei ole seal lihtsalt mäed, vaid neil on erinev iseloom, võid näha seal nii kaljuseid, lammaste poolt pügatavate heinamaadega, kui ka metsadega kaetud mägesid. Lisaks veel imelised fjordid, kristallselge veega jõed ja järved, võrratud ookeanirannad, erilised liustikud, vihmametsad ja veel palju muud, millest üks loodussõber unistada oskab. Omaette väärtuseks on kohalik rahvas, kelle sõbralikkusel ei näi piire olevat. See aga on oluline koostisosa ideaalse reisi kujunemisloos. Euroopas aga toob Lagle esile Kreeka saari. Olles käinud nii Kreetal, Zakynthosel kui ka Mykonos, on iga saar pakkunud unustamatuid mälestusi ja reisimuljeid. Seda peamiselt muidugi imelise looduse ja ilusate randade poolest. Vähem tähtsaks ei saa pidada võrratut kreeka kööki, sest teadagi on hea kõhutäis matkaselli jaoks elamus omaette. Kreeka saari kavatseb Lagle edaspidigi veel avastama minna. Loe ka Lagle Uus-Meremaa hingereisist, millest vaatamata passi vargusele, sai tema kõige erilisem reisikogemus.
#000007
Kui rääkida tulevikuplaanidest reisimise osas, siis naljaga pooleks öeldult on Laglel igas maailmajaos kolm erilist sihtkohta, kuhu ta jõuda tahaks. Hoolikalt valitud paikasid tutvustab Lagle paari sõnaga mullegi: „Euroopa piires on kindlasti üheks unistuste sihtkohaks Portugalile kuuluv Madeira saar, mis ahvatleb mind maaliliste matkaradadega ning üleüldse väga ilusa looduse poolest. Madeiral tuleks kindlasti rentida auto ning avastada vapustavaid mägivaateid, läbida päevaseid matkaradu ning osa saada õhtuse Finchali linna melust. Aiandushuvilised peaksid Madeirat külastama kevadel, mil saar on eriliselt lilleõites. Väljaspool Euroopat sooviksin näha autentsust kaotavat Kuubat, pesueht turistina kruiisitada nädala jagu Lõuna-Kariibide saartel, teha korralik roadtrip Tšiilis, ronida Kilimanjarole, millele järgneks rannapuhkus Sansibari saarel, avastada Indoneesia vähemturistikamaid piirkondi ning kindlasti soovin veel jõuda mõnele eksootilisele saarele Okeaanias.“ Ja juba ma tunnen, kuidas silme ette kerkivad maalilised vaated ja uudsed kogemused ning tundub, et reisipisik hakkab vaikselt mindki nakatama.
#000008
Jõudes aga Lagle teise kire juurde, milleks on tervisesport, siis selgub, et paradoksaalsel kombel oli Lagle lapsena pigem ebasportlik ning rohkem aega ja energiat kulus ehk kohustuslikest kehalise kasvatuse krossijooksu tundidest ära nihverdamisele kui spordiga tegelemisele. Väikelinnas elades ei olnud muidugi ka erilisi võimalusi treenimiseks ning kehalise tundideski soositi pigem juba hea sportliku taustaga lapsi. Seega motivatsiooni ja võimalust sportimiseks väga ei leitudki. Keskkooli ajal hakkas aga väike jooksupisik endast tasapisi märku andma ning kui esialgu sai alustatud ühe kilomeetriste distantsidega, mis järkjärgult pikenesid kuni seitsme kilomeetrini, siis nüüdseks on tagasihoidlikust kilomeetrist saanud viis täispikka maratoni. Jooksmisel on palju eeliseid nagu selgub Lagle kogemusest: „Mulle meeldib jooksmine eelkõige sellepärast, et saan seda teha kusiganes tahan ning põhimõtteliselt ka millal iganes soovin. Saaremaal kadakate vahel pole mul küll spordiklubi käepärast võtta, kuid väike jooksuring kosutab meelt ning annab meeletult energiat. Lisaks kipub mul olema nõrk immuunsus, kuid Olen tänu jooksule saanud palju jooksusõpru ning spordiüritustest osavõtt on ainult puhas fun. Soovin joosta paremini ja kiiremini, et võita iseennast. Kellegi teisega mul pole vaja võistelda. Et joosta paremini, tuleb ka teadlikumalt treenida ning toituda. Jooksmine parandab elukvaliteeti!“
#000009
Esimesed ööd krundil: ootused vs tegelikkus
#000014
Vaadakem maailma ja inimesi enese ümber iga päev uue ja värkse pilguga ning võite avastada kui palju imelist me ümber on!
#000017
Naiseks kasvamine on elukestev teekond
Esimesed ööd krundil: ootused vs tegelikkus
Toit muudab unekvaliteeti, energiate tunnetamist ning iseendaks olemise kogemist
#000018